25 มีนาคม 2554
สิ่งที่พวกเราเตรียมไปยื่นให้ปลัดกระทรวงสาธารสุข ได้แก่
1. หนังสือราชการ ที่ออกให้โดย สาธารสุขจังหวัดบุรีรัมย์ ซึ่งเห็นควรว่าประเด็นนี้ควรได้รับการพิจารณาดำเนินการ
2. หนังสือ ที่บอกถึงปัญหาและสาเหตุของพวกเราในขณะนี้
3. รายชื่อเภสัชกรตำแหน่งลูกจ้างชั่วคราวที่เห็นควรให้มีการแก้ไขปัญหานี้
4. หนังสือแสดงภาระงาน(Job description)

5. 5.      หัวใจชาวเขียวมะกอกทุกคน**
 

 
~7.00 น            เริ่มรวมตัวกัน หน้าสำนักงานปลัดกระทรวงสาธารณสุข เพื่อน ๆ ก็เริ่มทยอยกันมา ทั้งรถตู้ แท็กซี่ รวมแล้ว 78 คน จาก 22 จังหวัด และมีกำลังใจที่ส่งมาจากเพื่อนบางส่วนที่ทราบข่าว แต่ไม่สามารถมาได้ พร้อมสู้เต็มที่  
~ 9 โมงเศษ หลังจากกินข้าวเสร็จรวมตัวกัน ที่ห้องประชุม 1 ชั้น 6 พบกับพี่กิตติ (เภสัชกรกิตติ พิทักษ์นิตินันท์ หัวหน้ากลุ่มงานเภสัชกรรม กองโรงพยาบาลภูมิภาค) ซึ่งเป็นคนที่ช่วยพวกเราติดต่อประสานงาน นัดกับปลัดกระทรวงสาธารณสุขให้พวกเรา อำนวยความสะดวก และหาห้องประชุมให้
 

 
ภาพแสดงพลังกลุ่มตัวแทนเภสัชกรลูกจ้างชั่วคราวทั่วประเทศ
 

 

ประมาณ 9 โมงเศษ ถึง 11.00 น. ประชุมกัน ที่ห้องประชุม 1 ถึงประเด็นปัญหาที่จะพูดคุยกับปลัดกระทรวงสาธารณสุข มีพี่เภสัชกร ที่เป็นข้าราชการ ที่สนับสนุนเรา (มองเห็นด้านหลัง) กำลังให้คำแนะนำถึงแนวทางที่เราจะเข้าไปพูดคุย และมีพี่เภสัชอีกคนที่ช่วยอธิบายความเป็นมาเป็นไป (ไม่ขอเอ่ยชื่อ)
 

ประมาณ 11 โมง เข้าห้องประชุมรับรอง ชั้นสาม
ระหว่างรอ
ประมาณ 11.20 น เริ่มประชุม
 

ผู้ใหญ่ที่เข้าประชุม (จากซ้ายไปขวา) นายแพทย์ไพจิตร์ วราชิต ปลัดกระทรวงสาธารณสุข, นายแพทย์ณรงค์ สหเมธาพัฒน์ รองปลัดฯ กลุ่มภารกิจด้านบริหาร, อาจารย์ดนุพงษ์ สาเขตร์ ผู้อำนวยการ กลุ่มบริหารงานบุคคล และเภสัชกรกิตติ พิทักษ์นิตินันท์ หัวหน้ากลุ่มงานเภสัชกร กองโรงพยาบาลภูมิภาค
          หลังจากที่ได้รับฟังข้อร้องเรียนจากพวกเรา พอจะสรุปออกมาได้ดังนี้
· เท้าความตั้งแต่ก่อนหน้าโน้นช่วงที่รัฐบาล ปี 2542 พยายามจำกัดจำนวนข้าราชการจากการทำแผนล่วงหน้า 3 ปี เราไม่ได้ส่งแผนใหม่จึงยึดเอาอันเดิมจึงดูเหมือนว่าวิชาชีพเราไม่ขาดแคลน แล้วปีนั้นนักเรียนเภสัชเลยไม่ได้เซ็นสัญญา  คราวนี้ตามกรอบ GIS ใหม่เภสัชจัดอยู่ในส่วนของวิชาชีพขาดแคลนเช่นเดียวกับวิชาชีพอื่นจึงต้อง ผลักดันตั้งแต่ช่วงการศึกษาคือให้มีการเซ็น สัญญา(ตอนนั้นท่านปลัดคนปัจจุบันไม่ได้อยู่ในตำแหน่งนี้)  ท่านปลัดคาดไว้แล้วว่าต้องเกิดปัญหาเนื่องจากยังไม่มีแนวทางจัดการกับ เภสัชกรที่ทำงานมาก่อน  แต่ก็ยังไม่ทราบที่มาว่าใครเป็นคนกำหนด ให้รุ่นน้องต้องเซ็นสัญญาในปี 2549 สภาไม่ทราบ  กระทรวงไม่ทราบ  เลยไม่รู้ว่าที่มาเริ่มต้นในปี 2549 นั้นมาจากไหน
 
1. เรื่องตำแหน่งข้าราชการ ทางกระทรวงได้ขอไปที่ สำนักงานคณะกรรมการข้าราชการพลเรือน (กพ) ซึ่งเป็นผู้มีอำนาจตัดสินใจจัดสรรตำแหน่งข้าราชการให้หน่วยงานต่าง ๆ
2. ตำแหน่งที่ขอไปทั้งหมดมี 30,000 ตำแหน่ง กพ. ไม่อนุมัติเลยขอเป็น 10,000 ตำแหน่ง เรื่องเข้า ครม และส่งเรื่องต่อ ไป กพ และ คปร (คณะกรรมการกำหนดเป้าหมายและนโยบายกำลังคนภาครัฐ) อยู่ระหว่างการตัดสินใจว่าจะอนุมัติตำแหน่งให้หรือไม่ ถ้าได้มาบางส่วน ก็ต้องมีการจัดสรร เหมือนเป็นการแบ่งเค้ก ให้ในแต่ละวิชาชีพ เช่น แพทย์ ทันตแพทย์ เภสัชกร พยาบาล
3. ในส่วนของเภสัชกร บอกขอไป 900 ตำแหน่ง สำหรับน้องใช้ทุน และพวกเราด้วย ซึ่งน่าจะเพียงพอ (ในส่วนของตัวเลข ข้อมูลไม่ชัดเจน บอกไม่ตรงกัน ว่าเภสัชกรตำแหน่งลูกจ้างชั่วคราวมีกี่คนกันแน่ 800 แต่เราเชื่อว่าน่าจะ 800 หรืออาจจะมากกว่า อันนี้ก็นั่งฟังไป เพราะไม่มีข้อมูลที่แน่ชัด) ประมาณว่าเราขอเผื่อให้พวกคุณแล้วนะ ซึ่งในตำแหน่งของเภสัชกรที่ขอไป หากได้ครบก็จบไป แต่หากได้มาไม่ครบก็อาจจะต้องแบ่งกัน โดยอาจจะให้น้องครึ่งหนึ่งเราครึ่งหนึ่ง เพราะสัญญากับรุ่นน้องไว้แล้ว ว่าเป็นรุ่นใช้ทุน ยังไงก็ต้องมีตำแหน่งให้ ซึ่งขณะนี้ มี 303 ตำแหน่ง ในส่วนนี้ที่ว่ามีตำแหน่งข้าราชการให้น้องใช้ทุน จริง ๆ แล้วก็อยู่ระหว่างการพิจารณาขอเช่นกัน ซึ่งยังไม่แน่เลยว่าจะได้รึเปล่า และจุดที่เรายังงง ๆ คือ ที่บอกว่าสัญญาการใช้ทุนนั้น ต้องมีตำแหน่งให้อาจจะเป็นข้าราชการหรือพนักงานของรัฐก็ได้  อยู่ระหว่างการตีความกฎหมาย ( อาจารย์ดนุพงษ์เป็นคนพูด )แต่เราก็ไม่ได้ถามให้อธิบายเพิ่มเติม 

เนื่องจากวันที่ 1 เมษายนนี้ น้องจบใหม่ต้องจับสลากแล้ว จึงต้องมีข้อสรุปถึงแนวทางแก้ปัญหา 
ทางตัวแทนของเราจะติดตามความคืบหน้า โดยโทรศัพท์ไปสอบถามที่สำนักงานปลัดกระทรวงอีกหลังจากนี้ อีก 7 วัน  
1. ปัญหาสำคัญอีกปัญหาหนึ่งคือ มีเพื่อนเภสัชกรบางส่วน ที่แต่เดิมเป็นข้าราชการอยู่ในตำแหน่งอื่น เช่น จพ. นวก. แต่ไปเรียนต่อเภสัชกร จบมาทำหน้าที่เป็นเภสัชกร เป็นเรื่องที่น่าเห็นใจอย่างยิ่ง อุตสาห์ไปเรียนมาด้วยความยากลำบาก กลับมาทำงานเยอะกว่าเดิม รับผิดชอบเยอะขึ้น แต่ตำแหน่งยังเป็นตำแหน่งเดิม ท่านปลัด จึงรับปัญหา นี้ไว้ และจะหาทางแก้ไขให้อีกที ซึ่งอาจจะพิจารณาหาตำแหน่งมาเพิ่ม หรือพิจารณาเลื่อนให้เลย ก็ยังอยู่ในเรื่องที่กำลังพิจารณาอยู่
2. กรณีตัวอย่างที่น่าเห็นใจเพื่อนมาก โรงพยาบาลเปิดใหม่ มีเภสัช 1 คน แต่เป็นตำแหน่งลูกจ้างชั่วคราว ข้อจำกัดในการทำงานเยอะมาก จัดซื้อยาก็ไม่ได้ เพราะต้องเป็นลายเซ็น ข้าราชการ ให้คนอื่นช่วยเซ็น ก็บอกไม่ใช่หน้าที่ จะให้ฉันเซ็นได้อย่างไร ไปตรวจ คุ้มครองผู้บริโภค เพื่อให้ประชาชนปลอดภัยในการบริโภค ของกินของใช้ พอผู้ประกอบการหรือบุคลากรในโรงพยาบาลรู้ว่า เป็นลูกจ้างชั่วคราว เขาก็ไม่ยอมรับ ได้ฟังแล้วรู้สึกเจ็บปวดใจยิ่งนัก
3. 6.      เรื่องเงินเดือนค่าตอบแทน ของเภสัชกร**** ยังไม่มีหนังสือกำหนดให้เป็นมาตรฐาน พอท่านดนุพงษ์ เอาหนังสือออกมาดู ปรากฏว่า ไม่มีข้อกำหนดของเภสัช แต่ใช้อัตราของผู้ที่จบปริญญาตรี 4 ปี บางที่อาจให้น้อยกว่าที่ควรจะได้ จึงขอให้มีการกำหนดขั้นต่ำให้ ชัดเจน ประเด็นนี้ ท่านบอกว่า สามารถทำได้ จะดำเนินการให้ (เป็นประเด็นที่ชัดเจนที่สุด แล้วว่าสามารถดำเนินการแก้ไขให้ได้)
4. 7.      ในส่วนของพยาบาล 3,000 ตำแหน่งข้าราชการในภาคใต้ เป็นเรื่องของนโยบายความมั่นคงที่ยังไงก็ต้องจัดสรรให้ แต่การจัดสรรเป็นลักษณะของการยืมตำแหน่งจาก กพ. คือ ขอมาก่อน 3,000 แล้วค่อย ๆ ใช้คืน โดยใช้ตำแหน่งข้าราชการที่เกษียณ ทยอยใช้หนี้ไป  มี เพื่อนเสนอให้ใช้วิธีนี้กับเราบ้าง เป็นความคิดที่ดี แต่คงยากมาก ๆ เพราะที่เค้าทำแบบนั้นได้ เพราะเป็นเรื่องความมั่นคงของรัฐ เป็นคำสั่งที่ ยังไง กพ. ก็ต้องหามาให้ได้ (แต่ก็เข้าใจหาวิธีแก้ปัญหา)
หลังจากจบการประชุม พวกเราก็รู้ว่ายังไม่จบ ต้องไปให้ครบกระบวนความ จึงเดินทางต่อ ไปสำนักงานคณะกรรมการข้าราชการพลเรือน ซึ่งอยู่ห่างจากสำนักงานปลัดกระทรวงสาธารณสุข ประมาณว่า เอารถตู้ที่พวกเราเช่ามา ไปส่งสามรอบ
ณ ห้องประชุมด้านล่างของสำนักงานข้าราชการพลเรือน
            หลังจากได้พบและเล่าปัญหาให้ คุณอรวรรณ นุ้ยภักดี ผู้อำนวยการสำนักเลขาธิการ กพ. ท่านก็รับฟัง และใจดีกับพวกเรามาก ทำให้พวกเรารู้สึกดี และใจชื้นขึ้น พร้อมกับได้ยื่นหนังสือให้ท่าน ส่งต่อให้ผู้บริหารระดับสูงของ กพ. และให้ชื่อ ที่อยู่ อีเมล์ ของท่านมาด้วย เพื่อเป็นช่องทางในการติดต่อ และพวกเราสามารถติดตามข่าวนี้ได้ ผ่านกระทู้ของเวบไซต์ กพ. ก็คอยติดตามผลงานต่อไป
ทุกเรื่องทุกปัญหาท่านได้จดบันทึกไปและจะนำไปหารือกับกระทรวง  และจะนำประเด็นนี้เข้ามติ ครม. แน่นอนว่า ท่านนายกจะได้รับทราบปัญหานี้ด้วยเช่นกัน
            สรุปเหตุการณ์วันที่ 25 มีนาคม 2554 ได้มองเห็นเครือข่าย และความสามัคคีกัน ในวิชาชีพ ถึงแม้จะถูกมองว่าเป็นส่วนน้อย แต่เราก็ได้แสดงให้เห็นว่าเรามีพลัง กล้าที่จะเคลื่อนไหว กล้าที่จะแสดงพลังออกมาเพื่อให้คนในสังคมได้รู้
 
เพิ่มเติมในส่วนของภาพรวม
            ในอนาคต นโยบายของประเทศและเริ่มแล้ว คือเป็นแบบ zero growth จะไม่มีตำแหน่งข้าราชการ ใครเกษียณ ตำแหน่งข้าราชการก็จะหายไปด้วย ขอเพิ่มก็ยาก (และตอนนี้กระทรวงสาธารณสุข เป็นกระทรวงเดียวที่พอจะขอตำแหน่งได้) เพราะฉะนั้นยิ่งนาน ข้าราชการก็จะยิ่งน้อยลง เหลือแต่ตำแหน่งสูง ๆ ที่ยังไงก็ต้องคงไว้
            ทางปลัดกระทรวงสาธารณสุขก็ได้หาแนวทางแก้ปัญหา Zero growth นี้ไว้ว่า อาจจะต้องมีการเปลี่ยนแปลง ใช้ชื่อเป็น ข้าราชการสายพันธุ์ใหม่ อยู่ในขั้นตอนที่เป็นแนวคิด รายละเอียดยังไม่มี
           

เครือข่ายเภสัชกรลูกจ้างทั่วประเทศ
26 มีนาคม 2554

